**HORTOBÁGY KÖZSÉG**

**POLGÁRMESTERÉTŐL 2. sz. napirend**

**E L Ő T E R J E S Z T É S**

(a képviselő-testület 2022. július 14-ei rendkívüli, nyilvános ülésére)

**Tárgy:** A Kisméretű infrastruktúra fejlesztése a vidéki térségekben, Külterületi helyi közutak fejlesztése című, **VP6-7.2.1.1-21** kódszámú támogatási program keretében benyújtott „Hortobágy Község külterületi útjainak felújítása” elnevezésű projekt közbeszerzési feladatainak ellátására beérkezett árajánlatok értékelése

**Tisztelt Képviselő-testület!**

Hortobágy Község Önkormányzata, mint ajánlatkérő az **VP6-7.2.1.1-21** azonosító számú, támogatási program keretében benyújtott és nyertes pályázat projekttel kapcsolatos útépítési vonatkozású közbeszerzési eljárás(ok) teljes körű lebonyolítására, közbeszerzési szakértői, tanácsadói szolgáltatás nyújtására vonatkozó feladatainak ellátása tárgyában három árajánlatot kért be a következő ajánlattételre meghívottaktól.

1. **ajánlattételre meghívott*:* Best Offer Közbeszerzési Szolgáltató Kft., 4400 Nyíregyháza**

**Szegfű u. 73. B. 2. em. 5.**

1. **ajánlattételre meghívott: DERZS TENDER Kft. 5243 Tiszaderzs, Fő út 13/A.**
2. **ajánlattételre meghívott: STOCKBAUER TANÁCSADÓ Kft., 1149 Budapest**

**Kövér Lajos u. 40. fsz. 1.**

Az ajánlatkérések kiküldésének ideje 2022.07.05. napja volt.

Az ajánlatkérések kiküldésének módja: e-mailben.

Azonos tárgyú és tartalmú (szakmai-műszaki tartalom összehasonlítható) ajánlatkérés került kiküldésre.

### Az ajánlatok beérkezésének határideje: 2022.07.11. napja, 14.00 óra volt.

Az ajánlatkérésben meghatározott határidőig három ajánlattevőtől érkezett be árajánlat a tárgyra vonatkozóan.

|  |  |  |  |
| --- | --- | --- | --- |
| **Ajánlattevő:** | **Best Offer Közbeszerzési Szolgáltató Kft.** | **DERZS TENDER Kft.** | **STOCKBAUER TANÁCSADÓ Kft.** |
| **Ajánlati ár (bruttó)** | 3.175.000,- Ft | 2.667.000,- Ft | 3.175.000,- Ft |

Mind a három beérkezett árajánlat érvényes.

Az Ajánlatkérő a 272/2014. Korm. rendelet 5. melléklet 2.3.2.5 szerint vizsgálta az ajánlattevők szerződés teljesítésére való alkalmasságát. (Az előterjesztés mellékletében található az ajánlatok másolata.)

A legalacsonyabb összegű ajánlatot tevővel, a DERZS TENDER Kft-vel javasolt a szerződés megkötése a projekttel kapcsolatos útépítési vonatkozású közbeszerzési eljárás(ok) teljes körű lebonyolítására, közbeszerzési szakértői, tanácsadói szolgáltatás nyújtására vonatkozó feladatok ellátása tárgyában.

Kérem a tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen!

**HATÁROZATI JAVASLAT**

Hortobágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXX. törvény 107.§- a alapján megtárgyalta a Kisméretű infrastruktúra fejlesztése a vidéki térségekben, Külterületi helyi közutak fejlesztése című, **VP6-7.2.1.1-21** kódszámú támogatási program keretében benyújtott „Hortobágy Község külterületi útjainak felújítása” elnevezésű 3295417025 azonosítószámú pályázat projekttel kapcsolatos útépítési vonatkozású közbeszerzési eljárás(ok) teljes körű lebonyolítására, közbeszerzési szakértői, tanácsadói szolgáltatás nyújtására vonatkozó feladatainak ellátására témakörben beérkezett árajánlatokat, és a következő döntést hozza:

Kinyilvánítja, hogy **a legelőnyösebb árajánlatot tevő** ***DERZS TENDER Kft***-vel (5243 Tiszaderzs, Fő út 13/A.) **kíván szerződést kötni „Hortobágy Község külterületi útjainak felújítása” elnevezésű 3295417025 azonosítószámú pályázat** **projekttel kapcsolatos útépítési vonatkozású közbeszerzési eljárás(ok) teljes körű lebonyolítására, közbeszerzési szakértői, tanácsadói szolgáltatás nyújtására vonatkozó feladatainak ellátására.**

**Megbízza Jakab Ádám András polgármestert, hogy a szerződést a nyertes pályázóval írja alá.**

**Határidő**: 2022.07.18.

**Felelős**: Jakab Ádám András polgármester

Hortobágy, 2022. 07. 11.

**Jakab Ádám András**

**polgármester**

Az előterjesztést törvényességi szempontból ellenőrizte:

**dr. Koroknai-Bokor Erzsébet**

**kirendeltség-vezető**